turjo4nis/wikipedia-bn-dump-20250701 huggingface dataset:
সাফিল মিয়া

বীরউত্তম শহীদ সাফিল মিয়া (জন্ম: অজানা - মৃত্যু: ১ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।

জন্ম ও শিক্ষাজীবন 
শহীদ সাফিল মিয়ার বাড়ি  ব্রাহ্মণবাড়িয়া জেলার আখাউড়া উপজেলার উত্তর ইউনিয়নের রাজাপুর গ্রামে। এই গ্রাম ভারত সীমান্ত-সংলগ্ন। তার বাবার নাম আলতাব আলী এবং মায়ের নাম সুফিয়া খাতুন। তার স্ত্রীর নাম মনোয়ারা বেগম।

কর্মজীবন 
মুক্তিযুদ্ধ শুরু হওয়ার কিছুদিন আগে বিয়ে করেন সাফিল মিয়া। বাড়িতে কৃষিকাজ করতেন। যুদ্ধ শুরু হলে মা-বাবা, ভাইবোন ও নবপরিণীতাকে রেখে যোগ দেন প্রতিরোধযুদ্ধে। পরে ভারতে গিয়ে অস্ত্র চালানোর প্রশিক্ষণ নেন। প্রথমদিকে কিছুদিন ২ নম্বর সেক্টরের অধীন সীমান্ত এলাকায় গেরিলাযুদ্ধ করেন। এরপর নিয়মিত মুক্তিবাহিনীর পুনর্গঠিত নবম ইস্ট বেঙ্গল রেজিমেন্টে তাকে অন্তর্ভুক্ত করা হয়।

মুক্তিযুদ্ধে ভূমিকা 
ব্রাহ্মণবাড়িয়া জেলার কসবা থানার অন্তর্গত সালদা নদী। ১৯৭১ সালে সালদা রেলস্টেশন ছিল গুরুত্বপূর্ণ এক স্থান। সালদা স্টেশন পাকিস্তানি সেনারা নিয়ন্ত্রণ করত। ওই স্টেশনের পাশের নয়নপুরে ছিল পাকিস্তান সেনাবাহিনীর গুরুত্বপূর্ণ একটি ঘাঁটি। সেখানে পাঞ্জাব রেজিমেন্টের একটি দল, অদূরে কুটি ও কসবা এলাকায় ছিল পাকিস্তান সেনাবাহিনীর ৩৩ বালুচ রেজিমেন্ট। সেপ্টেম্বর মাসের শেষ দিন মুক্তিবাহিনীর কয়েকটি দল একযোগে নয়নপুর, সালদা রেলস্টেশন, কসবা, কুটিসহ বিভিন্ন স্থান আক্রমণ করে। মুক্তিবাহিনীর একটি দলের নেতৃত্বে ছিলেন সালেক চৌধুরী। এই দলে ছিলেন সাফিল মিয়া। তারা সালদা নদী অতিক্রম করে সালদা রেলস্টেশনের পশ্চিমে একটি গোডাউন-সংলগ্ন স্থানে অবস্থান নিয়ে আক্রমণ শুরু করেন। পাকিস্তানি সেনারাও আক্রমণের জন্য প্রস্তুত ছিল। তারা তীব্রভাবে সাফিল মিয়াদের দলের ওপর পাল্টা আক্রমণ চালায়। মুক্তিযোদ্ধারা সাহসিকতার সঙ্গে যুদ্ধ করেও তেমন সুবিধা করতে পারছিলেন না। অন্যদিকে, নয়নপুরে অবস্থানরত পাকিস্তানি সেনারা মুক্তিবাহিনীর অপর দলের প্রচণ্ড আক্রমণে ব্যাপক ক্ষয়ক্ষতির শিকার হয়। এরপর তারা পিছু হটে সালদা রেলস্টেশনের মূল ঘাঁটিতে অবস্থান নেয়। এতে সালদা রেলস্টেশনের পাকিস্তানি প্রতিরক্ষাশক্তি আরও বেড়ে যায়। নয়নপুর থেকে আসা পাকিস্তানি সেনারা মূল দলের সঙ্গে একত্র হয়ে সাফিল মিয়াদের দলের ওপর প্রচণ্ড গতিতে ঝাঁপিয়ে পড়ে। সেখানে তীব্র যুদ্ধ চলতে থাকে। ১ অক্টোবর সকাল নয়টার দিকে সাফিল মিয়াদের দলের গোলা শেষ হয়ে যায়। তখন তারা চরম বিপদে পড়েন। ক্রমে মুক্তিবাহিনীর ক্ষয়ক্ষতি বাড়তে থাকে। এক স্থানে সাফিল মিয়াসহ কয়েকজন অবস্থান নিয়ে বীরত্বের সঙ্গে পাকিস্তানি সেনাদের মোকাবিলা করছিলেন। সাফিল মিয়ার অসাধারণ বীরত্ব ও রণকৌশলে মুক্তিবাহিনী চরম বিপর্যয় থেকে রক্ষা পায়। একপর্যায়ে এক দল পাকিস্তানি সেনা তাঁদের প্রায় ঘেরাও করে ফেলে। পাকিস্তানি সেনাদের প্রচণ্ড গুলিবৃষ্টিতে তারা কেউ মাথা তুলতে পারছিলেন না। এমন সময় গুলি এসে লাগে সাফিল মিয়াসহ কয়েকজনের শরীরে। সাফিল মিয়া বুক ও হাতে গুলিবিদ্ধ হন। মাটিতে লুটিয়ে পড়েন তিনি। কিছুক্ষণের মধ্যেই নিভে যায় তার জীবনপ্রদীপ। সেদিন শেষ পর্যন্ত মুক্তিবাহিনী সালদা রেলস্টেশন দখল করতে ব্যর্থ হয়। পরে মুক্তিযোদ্ধারা পাশের মন্দভাগ এলাকায় পশ্চাদপসরণ করেন। এদিন যুদ্ধে সাফিল মিয়াসহ আরও কয়েকজন মুক্তিযোদ্ধা শহীদ ও অনেকে আহত হন। সহযোদ্ধারা শহীদ মুক্তিযোদ্ধাদের সমাহিত করেন বাংলাদেশের মাটিতেই, কসবার কুল্লাপাথরে। যুদ্ধে পাকিস্তান সেনাবাহিনীরও ব্যাপক ক্ষয়ক্ষতি হয়।

পুরস্কার ও সম্মাননা 
 বীর উত্তম

তথ্যসূত্র

বহি:সংযোগ 

বীর উত্তম
১৯৭১-এ শহীদ মুক্তিযোদ্ধা
১৯৭১-এ মৃত্যু
ব্রাহ্মণবাড়িয়া জেলার ব্যক্তি
ব্রাহ্মণবাড়িয়া জেলার মুক্তিযোদ্ধা
র্বা-লো-ত্সা-বা-র্দো-র্জে-গ্রাগ্স

র্বা-লো-ত্সা-বা-র্দো-র্জে-গ্রাগ্স () (১০১৬-?১১২৮) তিব্বতের বজ্রকীলয় সাধনপদ্ধতির একজন বৌদ্ধসাধক ছিলেন। তিনি প্রায় তেরোজন তিব্বতী বৌদ্ধ পন্ডিতকে হত্যা করেছিলেন।

জন্ম ও শিক্ষা
র্বা-লো-ত্সা-বা-র্দো-র্জে-গ্রাগ্স ১০১৬ খ্রিষ্টাব্দে তিব্বতের স্নাং-য়ুল () নামক স্থানে জন্মগ্রহণ করেন। তার পিতার নাম ছিল র্বা-স্তোন-দ্কোন-ম্ছোগ-র্দো-র্জে () এবং মাতার নাম ছিল র্দো-র্জে-দ্পাল-'দ্জোম ()। তার পিতা র্ন্যিং-মা ধর্মসম্প্রদায়ের হেরুকা ও বজ্রকীলয় সাধনপদ্ধতির ধারক ছিলেন, যা তিনি তার পুত্রকে দান করেন। র্বা-লো-ত্সা-বা-র্দো-র্জে-গ্রাগ্স ১০৭৬ খ্রিষ্টাব্দে গুজ রাজ্যে অনুষ্ঠিত ধর্ম মহাসম্মেলনে যোগ দেন। এরপর তিনি গ্ন্যান-লো-ত্সা-বা-দার-মা-গ্রাগ্স () এবং র্ঙ্গোগ-লো-ত্সা-বা-ল্দান-শেস-রাব নামক দুইজন তিব্বতী অনুবাদকের সাথে ভারত যাত্রা করেন। ভারতে তিনি ভারো ছাকদুম নামক এক পন্ডিতের নিকট বজ্রভৈরব ও বজ্রবরাহী সাধন পদ্ধতি এবং মহাকরুণা নামক এক পন্ডিতের নিকট চক্রসম্বর ও নমসঙ্গীতি সমবন্ধে শিক্ষালাভ করেন।

হত্যাকাণ্ড
এরপর তিনি তিব্বতে ফিরে এসে বিভিন্ন সম্পত্তিগত ঝামেলা এবং বিভিন্ন বৌদ্ধগুরুদের সঙ্গে বিবাদে জড়িয়ে পড়েন। এই রকম এক বিবাদে তিনি লাং-লাব-ব্যাং-ছুব-র্দো-র্জে () নামক এক বজ্রকীলয় পদ্ধতির সাধককে হত্যা করেন। তিনি তেরোজন বৌদ্ধ সন্ন্যাসীকে হত্যা করেছিলেন বলে মনে করা হয়। এদের মধ্যে চক্রসম্বর সম্বরোদয় তন্ত্র গ্রন্থের অনুবাদক র্গ্যুস-স্মোন-লাম-গ্রাগ্স-পা (), গুহ্যসমাজ গ্রন্থের অনুবাদক 'গোস-লো-ত্সা-বা-খুগ-পা-ল্হাস-ব্র্ত্সেস () এবং মার-পা-ছোস-ক্যি-ব্লো-গ্রোসের পুত্র দার-মা-ম্দো-স্দে () ছিলেন অন্যতম।

তথ্যসূত্র

আরো পড়ুন 
Davidson, Ronald. 2005. Tibetan Renaissance. New York: Columbia University Press, pp. 129–141.
Decleer, Hubert. 1992. "The Melodious Drumsound All-Pervading: Sacred Biography of Rwa Lotsāwa: about early Lotsāwa rNam thar and Chos Byung". In Tibetan Studies: Proceedings of the 5th Seminar of the International Association for Tibetan Studies, Narita 1989, edited by Ihara Shoren and Yamaguchi Zuiho. Narita: Naritasan Shinshoji, pp. 13–28.
Decleer, Hubert. 1994-5. "Bajracharya Transmission in XIth Century Chobar: Bharo Maimhand''s main disciple Vajrakirti, the translator from Rwa." Buddhist Himalaya: Journal of Nāgārjuna Institute of Exact Methods, vol. 6, no. 1&2, pp. 1–17.
Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, pp. 713–714.
Roerich, George, trans. 1996. The Blue Annals. 2nd ed. Delhi: Motilal Banarsidas, pp. 374–380.

১০১৬-এ জন্ম
১১২৮-এ মৃত্যু
কার্টুন নেটওয়ার্ক

কার্টুন নেটওয়ার্ক (সিএন) হল একটি আমেরিকান শিশুতোষ ক্যাবল ও স্যাটেলাইট টেলিভিশন চ্যানেল যেটি ওয়ার্নার ব্রাদার্স ডিসকভারি এর কার্টুন নেটওয়ার্ক ইনকপোর্ট বিভাগের মালিকানাধীন। চ্যানেলটি প্রধানত প্রাণবন্ত অনুষ্ঠানমালা, এ্যাকশনধর্মী সাময়িক কমেডি এবং কিছু সরাসরি অনুষ্ঠানমালার অন্তর্ভুক্ত থাকে। চ্যানেলটি ১৯৯২ সালের ১লা অক্টোবর চালু করা হয়েছিল।

এটি মূলত শিশুদের উদ্দেশ্য করে এবং ৭-১৫ বছর বয়সের মধ্যে থেকে (তের হইতে উনিশ বয়সী বালক/বালিকাদের) বিনোদনমূলক চ্যানেল হিসেবে তৈরী করা হয়। নির্বাচিত অনুষ্ঠানমালার জন্য একটি স্প্যানিশ ভাষার অডিও ট্র্যাক স্যাপ এর মাধ্যমে ব্যবহারযোগ্য; কিছু ক্যাবল এবং উপগ্রহ কোম্পানি এটিকে স্প্যানিশ ফিডে থেকে পৃথক চ্যানেল হিসেবে করার জন্য অফার দেন।

২০১৩ সালের আগস্ট এর হিসাব অনুয়ায়ী, কার্টুন নেটওয়ার্ক মার্কিন যুক্তরাষ্ট্রের প্রায় ৯৮,৬৭১,০০০ পরিবারের টেলিভিশন (টেলিভিশনের সঙ্গে পরিবারের ৮৬.৪%) দেখে থাকেন।

বর্তমান অনুষ্ঠানমালা

মূল অনুষ্ঠানমালা

অ্যানিমেটেড ধারাবাহিক

ইতিহাস 
৯ আগস্ট, ১৯৮৬, টার্নার ব্রডকাস্টিং সিস্টেম মেট্রো-গোল্ডউইন-মেয়ার/ইউনাইটেড আর্টিস্টস অধিগ্রহণ করে। ১৮ অক্টোবর, টার্নার জোরপূর্বক এমজিএম বিক্রি করে। যাইহোক, টার্নার ১৯৮৬ সালের মে মাসের আগে তৈরি বেশিরভাগ ফিল্ম এবং টেলিভিশন লাইব্রেরি রেখেছিল (কিছু ইউএ লাইব্রেরি সহ  এবং টার্নার এন্টারটেইনমেন্ট কোং গঠন করেন। এর বিস্তৃত ফিল্ম লাইব্রেরি সহ।  ১৯৯১ সালে, টার্নার অ্যানিমেশন স্টুডিও হান্না-বারবেরার লাইব্রেরিও কিনে।  টেড টার্নার বেটি কোহেনকে (TNT- এর তৎকালীন সিনিয়র ভাইস প্রেসিডেন্ট) বেছে নিয়েছিলেন এই প্রোগ্রামগুলি রাখার জন্য একটি নেটওয়ার্ক তৈরি করার জন্য।  ১৮ ফেব্রুয়ারী, ১৯৯২ তে টার্নার ব্রডকাস্টিং একটি অ্যানিমেশন লাইব্রেরির আউটলেট হিসাবে কার্টুন নেটওয়ার্ক চালু করার পরিকল্পনা ঘোষণা করে।  ১ অক্টোবর, ১৯৯২ সালে, নেটওয়ার্কটি আনুষ্ঠানিকভাবে প্রথম ২৪-ঘন্টা একক-জেনার ক্যাবল চ্যানেল হিসাবে অ্যানিমেশনের মূল থিম হিসাবে চালু হয়েছিল। ধারাবাহিকতা ঘোষণাকারীরা এটিকে " কার্টুন নেটওয়ার্ক " বলতেন ১৯৯৫ সাল পর্যন্ত, যখন এটিকে আজকের মতোই কেবল কার্টুন নেটওয়ার্ক হিসাবে ডাকা হত।

১৯৯৪ সালে, হানা-বারবেরার নতুন বিভাগ কার্টুন নেটওয়ার্ক স্টুডিওস প্রতিষ্ঠিত হয় এবং হোয়াট এ কার্টুন! এ প্রোডাকসন শুরু হয় ‌‌। এই শোটি ১৯৯৫ সালে আত্মপ্রকাশ করেছিল, আসল অ্যানিমেটেড শর্টস অফার করে। ১৯৯৬ সালে, কার্টুন নেটওয়ার্ক দুটি অনুষ্ঠান সম্প্রচার করেছিল: বিগ ব্যাগ, একটি লাইভ-অ্যাকশন/পুতুল শো যা চিলড্রেনস টেলিভিশন ওয়ার্কশপ দ্বারা উত্পাদিত হয় এবং স্মল ওয়ার্ল্ড একটি অ্যান্থলজি টিভি সিরিজ। টার্নার ব্রডকাস্টিং সিস্টেম টাইম ওয়ার্নারের সাথে একীভূত হয়। তারপর কার্টুন নেটওয়ার্ক আরো মূল প্রযোজনা চালিয়ে যেত ‌ পারে।

তথ্যসূত্র

উদ্ভব

বহিঃসংযোগ 

 CartoonNetwork.com  – Official website
 

 কার্টুন নেটওয়ার্ক
মার্কিন যুক্তরাষ্ট্রের শিশুতোষ টেলিভিশন চ্যানেল
১৯৯২ সালে প্রতিষ্ঠিত টেলিভিশন চ্যানেল ও স্টেশন
মার্কিন যুক্তরাষ্ট্রের টেলিভিশন নেটওয়ার্ক
আটলান্টা, জর্জিয়া ভিত্তিক কোম্পানী
লস এঞ্জেলেস, ক্যালিফোর্নিয়া ভিত্তিক কোম্পানী
নিউ ইয়র্ক সিটি ভিত্তিক কোম্পানী
টার্নার টেলিভিসন নেটওয়ার্কের
টাইম ওয়ার্নার সহায়ক
ওয়ার্নার ব্রস.
১৯৯৬-এর অধিগ্রহণ ও একত্রীকরণ
১৯৯২-এ প্রতিষ্ঠিত টেলিভিশন চ্যানেল ও স্টেশন
মার্কিন যুক্তরাষ্ট্রের ইংরেজি ভাষার টেলিভিশন স্টেশন
আটলান্টা ভিত্তিক কোম্পানি
নিউইয়র্ক সিটি ভিত্তিক কোম্পানি
ওয়ার্নার ব্রাদার্স ডিসকভারি নেটওয়ার্ক
১৯৯২-এ প্রতিষ্ঠিত মার্কিন কোম্পানি
সনি এন্টারটেইনমেন্ট টেলিভিশন

সনি এন্টারটেনমেন্ট টেলিভিশন অথবা সংক্ষেপে সেট হল ভারতে হিন্দি ভাষার ভিত্তি করে সাধারণ বিনোদনমূলক টেলিভিশন চ্যানেল। এটি ১৯৯৫ সালের অক্টোবরে তারিখে চালু করা হয়েছিল এবং মাল্টি স্ক্রিন মিডিয়া প্রাঃ মালিকানাধীন (এমএসএম পূর্বের সেট ইন্ডিয়া প্রাইভেট লিমিটেড) যেটি সনি পিকচার ইন্টারটেইন্টমেন্টের একটি পরিপূরক হিসেবে পরিচিত ছিল। নেটওয়ার্কটির জনপ্রিয় অনুষ্ঠানগুলোর মধ্যে রয়েছে সি.আই.ডি. এবং কৌন বনেগা ক্রোড়পতি তুমুল জনপ্রিয় অনুষ্ঠান।

মার্কেটিং

প্রতিদ্বন্দ্বিতা
সাম্প্রতি সময়ে সেট বাজারে অন্যান্য চ্যানেলের সাথে বিশেষ করে স্টার প্লাস, জি টিভি এবং কালারস এর সাথে শক্ত প্রতিযোগিতার সম্মুখীন হচ্ছে।

গড় হিসাবে প্রাইমটাইম টিভিআর অনুয়ায়ী জি টিভি ও স্টার প্লাস চ্যানেলের দুটি শো ছিল, যখন সনি এন্টারটেনমেন্ট টেলিভিশন ২০১১ সালের সেরা দশটি অ-কথাসাহিত্য অনুষ্ঠানের মধ্যে ৩টি শো ছিল।

বর্তমানে সম্প্রচারিত অনুষ্ঠানমালা

নাটক
আমি সই
প্রধান মৈকে চালি জঙ্গি তোম দখতে রাহিয়ো
পটিয়ালা বেবেস
লেডিস স্পেশাল সিজন ২
চন্দ্রগুপ্ত নরেশের
ইয়ে ইউ দিনন কি বাট হাই
ভিঙ্গনাহার গণেশ

ঐতিহাসিক
ভারত কা বির পুত্র – মহারনা প্রতাপ

ক্রাইম/থ্রিলার 
আদালত
সি.আই.ডি.
ক্রাইম প্যাট্রোল দস্তক
রিপোটার

আপাতবাস্তব টেলিভিশন অনুষ্ঠান
দ‍্য কপিল শর্মা শো

ইন্ডিয়ান আইডল

হরর
ভূত আয়া
আহত

আসছে

পূর্বে সম্প্ররচারিত অনুষ্ঠানমালা 

 বড় আচ্চে লাগেত হ্যায়
 দেশ কি বেটি নন্দিনী
 এক নয়ি পেহচান
 কেহতে হ্যা দিল জি লে জারা
 ম্যয় না ভুলুঙ্গি
 এনকাউন্টার
 কমেডি সার্কাস কে মহাবলি
 বুগি উগি কিডস চ্যাম্পিয়নশিপ
 কুছ তো লোগ কহেংগে
 রিস্তা ডট কম

তথ্যসূত্র

বহিঃসংযোগ 
 অফিসিয়াল ওয়েবসাইট

মুম্বইয়ের টেলিভিশন স্টেশন
ভারতের হিন্দি ভাষার টেলিভিশন চ্যানেল
সনি পিকচার্স এন্টারটেইনমেন্ট
সনি এন্টারটেইনমেন্ট টেলিভিশন
১৯৯৫-এ প্রতিষ্ঠিত টেলিভিশন চ্যানেল ও স্টেশন
ভারতের টেলিভিশন নেটওয়ার্ক
১৯৯৫-এ মহারাষ্ট্রে প্রতিষ্ঠিত
সনি পিকচার্স নেটওয়ার্ক ইন্ডিয়া
চিনস্ট্র্যাপ পেঙ্গুইন

চিনস্ট্র্যাপ পেঙ্গুইন (Pygoscelis antarctica) হল একধরনের পেঙ্গুইন যাদের দেখতে পাওয়া যায় সাউথ স্যান্ডউইচ দ্বীপপুঞ্জ, অ্যান্টার্কটিকা, সাউথ ওর্কনিস দ্বীপপুঞ্জ, সাউথ সেথল্যান্ড, সাউথ জর্জিয়া, বৌভেট দ্বীপপুঞ্জ, ব্যালিনি দ্বীপপুঞ্জ প্রভৃতি দ্বীপপুঞ্জতে। তাদের মাথার নিচের দিকে সরু কালো রঙের ব্যান্ডের মতন দাগ থাকে বলে এদের নাম এরম দেওয়া হয়েছে এবং এই কালো দাগের জন্য এদেরকে দেখে মনে হয় যেন এরা মাথায় হেলমেট পড়ে আছে। আর এই রকমের রঙের জন্যই এদেরকে অন্যান্য পেঙ্গুইনদের থেকে খুব সহজেই চেনা যায়। এদের অন্যান্য নামগুলো হল "রিংড পেঙ্গুইন", "বিয়ার্ডেড পেঙ্গুইন", "স্টোনক্র্যাকার পেঙ্গুইন" ইত্যাদি।

বর্ণনা
চিনস্ট্র্যাপ পেঙ্গুইন ৬৮ সেমি (২৭ ইঞ্চি) পর্যন্ত বাড়তে পারে এবং এদের ওজন হয় ৬ কেজি (১৩.২ পাউন্ড)। যদিও কিছু কিছু সময় তাদের ওজন ৩ কেজি (৬.৬ পাউন্ড) হয়ে যেতে পারে, এই ঘটনা ঘটে প্রধানত প্রজনন চক্রের জন্য। পুরষরা মহিলাদের থেকে আকারে বড় এবং ওজনেও বেশি হয়।

প্রাপ্তবয়স্ক চিনস্ট্র্যাপ পেঙ্গুইনদের ফ্লিপার হয় কালো রঙের এবং এদের ভিতরের দিকে এবং ধারের দিকে সাদা দাগ থাকে। চোখের পিছন পর্যন্ত সাদা রঙের হয় চিনস্ট্র্যাপ পেঙ্গুইনদের এবং তা পিছনের দিকে লালচে বাদামি রঙের হয়ে যায়। এদের গাল এবং গলা দুটোই হয় সাদা রঙের এবং এদের ঠোঁট হয় কালো। এদের পা খুব শক্তিশালী হয় এবং লিপ্তপদাঙ্গুলিযুক্ত পা হয় গোলাপী রঙের। এদের পাখনার কালো এবং সাদা রঙের মিশ্রণ এদের জলের মধ্যে শিকারীদের থেকে ছদ্মবেশ বজায় রাখতে সাহায্য করে। যখন ওপর থেকে দেখা হয় তখন এদের কালো পিঠটা জলের মধ্যে মিলে যায়, এবং যখন নীচ থেকে দেখা হয় তখন এদের বুকের দিকটা সাদা রঙের হয় বলে ওপরের সুর্যাস্তের সাথে মিশে যায় বলে এদেরকে বোঝা যায় না। এরম ভাবেই এরা শিকারীদের হাত থেকে নিজেদের বাচিয়ে রাখার চেস্টা করে।

এরা প্রধানত মাছ, চিংড়ি ইত্যাদি খেয়ে বেঁচে থাকে। তারা জলে ৮০ কিলোমিটার (৫০ মাইল) পর্যন্ত সাঁতার কেটে শিকার ধরতে যায়। চিনস্ট্র্যাপ পেঙ্গুইনরা বরফ জলের মধ্যে সাঁতার কাটতে পারে কারণ এদের পাখনাগুলো খুব সংযুক্ত যা একটি জলরোধী কোট হিসেবে ব্যবহৃত হয়। এদের শরীরের মোটা চর্বি নিরোধক প্রদান করে এবং ফ্লিপার ও পায়ে রক্ত ধমনী গুলো তাপ সংরক্ষণের জন্য ব্যবহৃত হয়।

তারা ব্যারেন দ্বীপপুঞ্জতে বসবাস করে এবং শীতকালে হিমশৈলের ওপরে এরা সমবেত হয়। এছড়াও আন্ট্রাকটিক পেনিনসুলাতে এদের বসবাস করে। এদের প্রধান শিকারি হল চিতাবাঘ শীল। ১৬ মিলিয়ন চিনস্ট্র্যাপ পেঙ্গুইনদের আয়ু প্রধানত ১৫-২৩ বছর।

চিনস্ট্র্যাপ পেঙ্গুইনরা পেঙ্গুইন প্রজাতির মধ্যে সবথেকে আক্রমণাত্মক প্রজাতি বলে মনে করা হয়।

শিকারী
চিনস্ট্র্যাপ পেঙ্গুইনদের প্রধান শিকারি হল চিতাবাঘ শীল। এদের বাচ্চারা বা ডিম সিথবিল, ব্রাউন স্কুয়া ইত্যাদি পাখিদের দ্বারা শিকার হতে পারে। এছাড়াও সি লায়ন হল এদের আকেটি প্রধান শিকারী।

ব্যবহার
স্থলভাগে এরা গোলাকার বাসা বাঁধে পাথর দিয়ে। এবং তারা দুটো ডিম পারে। এই ডিম মহিলা এবং পুরুষ দুজনেই তা দেয় ৬ দিন করে। ৩৭ দিন পরে ডিম ফেটে বাচ্চা হয়। এদের পিঠ হয় লোমশ ধূসর রঙের এবং নিচের অংশ হয় সাদা রঙের। ২০-৩০ দিন বাচ্চারা বাসায় থাকে বড়দের দলে যোগ দেবার আগে। ৫০-৬০ দিন পরে তারা এই পাখনা ছেড়ে প্রাপ্তবয়স্কদের পাখনা পায় এবং তারপরই এরা সমুদ্রে যায়।

তথ্যসূত্র

বহিঃসংযোগ

 Info about all species of penguins
 70south.com: Info on Chinstrap penguins
 Chinstrap Penguin images
 Penguin World: Chinstrap penguins
 Animals and Earth - photos for conservation, science, education and you - Chinstrap Penguins Photos

১৭৮১-এ বর্ণিত প্রাণী
অস্ট্রেলিয়ার পাখি
পেঙ্গুইন
বিষয়শ্রেণী:উড্ডয়ন ক্ষমতাহীন পাখি
অ্যান্টার্কটিক পাখি

১৭৮১-এ বর্ণিত পাখি
ইউনাইটেড কমিউনিকেশন সার্ভিস

ইউনাইটেড কেবল অপারেটর সার্ভিস লিমিটেড হল বাংলাদেশের সবচেয়ে বড় কেবল অপারেটর। প্রকৃতপক্ষে এটি হল কেবল অপারেটরদের একটি সম্মিলিত প্রতিষ্ঠান। এর প্রধান এলাকা হল ঢাকার মেট্রোপলিটন এলাকা। এইসিএস এর রয়েছে ঢাকা শহরের সবচেয়ে বড় অপটিকাল ফাইবার যা ৪০০ কিমি জুড়ে ফাইবার অপটিক কেবল দ্বারা সুসজ্জিত এবং কয়েক ডজন কেবল টেলিভিশন অপারেটর এর সাথে সংযুক্ত রয়েছে। ইউ.সি.এস. দাবি করে, ঢাকার ৫৫ শতাংশ কেবল টিভি মার্কেট শেয়ার তাদের আওতায় রয়েছে।

আওতাভুক্ত এলাকাসমূহ 
 আজিমপুর
 বনানী
 বারিধারা
 ধানমন্ডি
 ডি.ও.এইচ.এস.
 ফার্মগেট
 গ্রীনরোড
 গুলশান
 কলাবাগান
 কারওয়ান বাজার
 লালবাগ
 মগবাজার
 নারায়ণগঞ্জ
 রাজাবাজার
 শেগুনবাঁগিচা
 সূত্রাপুর
 পল্টন
 তেজগাঁও
 উত্তরা
 ওয়ারী

সরবরাহকৃত চ্যানেলসমূহ 
ইউসিএস বর্তমানে ৮২টি চ্যানেল প্রদান করছে যার মধ্যে বিনামূল্যে ও সাবস্ক্রিপশন উভয় রকমের টিভি চ্যানেল রয়েছে| ইউ.সি.এস. বর্তমানে শুধু অ্যানালগ ফরমেটে চ্যানেল প্রদান করছে|

তথ্যসূত্র

বহিঃসংযোগ 
 ঢাকা ব্রডব্যান্ড এবং ইউসিএস

ক্যাবল টিভি প্রতিষ্ঠান
ঢাকার গণমাধ্যম
বাংলাদেশর টেলিযোগাযোগ প্রতিষ্ঠান
২০০৩-এ প্রতিষ্ঠিত
ইলডেফনস সিরদা

ইলডেফনস সিরদা ই সুনিয়ের () (সেনটেলস, ২৩শে ডিসেম্বর ১৮১৫ - কালডাস দ্য বেসায়া, ২১শে আগস্ট ১৮৭৬) একজন প্রগতিবাদী কাতালান স্প্যানিশ গ্রামীণ পরিকল্পনাকারী ছিলেন। তিনি ঊনবিংশ শতকের বার্সেলোনার "প্রসারণ" এর পরিকল্পনা করেন যা এইক্সাম্পল নামে পরিচিত।

গুরুত্বপূর্ণ কাজ 
 Teoría de la Construcción de Ciudades ("নগর নির্মাণ তত্ত্ব", ১৮৫৯), ১৮৫৫ সালে লিখিত বার্সেলোনার প্রসারণের প্রাথমিক প্রকল্পর সমর্থনে।
 Teoría de la Viabilidad Urbana y Reforma de la de Madrid ("মাদ্রিদ যে এর গ্রামীণ রোড স্পেস ও সংস্কার তত্ত্ব", ১৮৬১), স্পেনের রাজধানীর অভ্যন্তরীণ ডিজাইনকে সমর্থন করার জন্য।
 Teoría del Enlace del Movimiento de las Vías Marítimas y Terrestres ("নগরের রাস্তা ও সামুদ্রিক রাস্তার সংযোগমূলক তত্ত্", ১৮৬৩), বার্সেলোনার উপকূলের রাস্তা রেল সমুদ্রের এক সিস্টেম, যার অকাট্য প্রমাণ রয়েছে, তবে তার অনেক কাজের বিষয় পাওয়া যায়না।
 Teoría General de la Urbanización ("নগরায়ণের সাধারণ তত্ত্", ১৮৬৭), ১৮৫৯ সালের বার্সেলোনার প্রসারণের তত্ত্বকে সমর্থন করার জন্য
 Teoría General de la Rurización ("গ্রাম্যতার সাধারণ তত্ত্ব")

তথ্যসূত্র

আরো পড়ুন 
 আর্চারো সোরিয়া ইয়ে পুইগ (ইডি): সিরদা: নগরায়নের সাধারণ তত্ত্বের পাঁচ ভিত্তি, ইলেক্টা, ১৯৯৯

বহিঃসংযোগ 

 ইলডেফনস সিরদা, পারসোনালিতাত ই ইডিওলোজিয়া
 জীবনী 
 ইলডেফনস সিরদা, তাঁর কাজ এবং বার্সেলোনার শহরের ওপর প্রভাব এর ওপর পনেরটি নিবন্ধ, বার্সেলোনা মেট্রোপলিস, শরৎ ২০০৯।

১৮১৫-এ জন্ম
১৮৭৬-এ মৃত্যু
ওসোনার ব্যক্তিত্ব
নগর পরিকল্পনাকারী কাতালান
নগর তত্ত্ববিদ
স্প্যানিশ প্রকৌশলী
কাতালান প্রকৌশলী
বার্সেলোনার ইতিহাস
মন্টেজুঁয়ে কবরস্থানে দাফনকৃত ব্যক্তিত্ব
শহুরে তাত্ত্বিক
রবার্ট ওয়েন্ডেল লাকি

রবার্ট ওয়েন্ডেল লাকি একজন তড়িৎ প্রকৌশলী, উদ্ভাবক এবং গবেষণা ব্যবস্থাপক, যিনি বেল ল্যাব্‌স এবং টেলকর্ডিয়া টেকনোলজিস এ কাজ করেছেন। তিনি ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন ফেলো এবং ন্যাশনাল অ্যাকাডেমি অব ইঞ্জিনিয়ারিং এর একজন সদস্য।

প্রাথমিক জীবন
লাকি ১৯৩৬ সালের ৯ জানুয়ারি পেন্সিলভেনিয়ার পিটসবার্গে জন্মগ্রহণ করেন। তিনি পারডু বিশ্ববিদ্যালয় থেকে তড়িৎ প্রকৌশলে ১৯৫৭ সালে বিএস, ১৯৫৯ সালে এমএস এবং ১৯৬১ সালে পিএইচডি ডিগ্রি লাভ করেন। তিনি ১৯৬১ সালে বেল ল্যাব্‌স এ যোগদান করেন।

কর্মজীবন

অ্যাডাপ্টিভ ইকুয়ালাইজার

পরামর্শ প্রদান

পুরস্কার ও সম্মাননা

লেখালেখি

তথ্যসূত্র

১৯৩৬-এ জন্ম
পারডু বিশ্ববিদ্যালয়ের প্রাক্তন শিক্ষার্থী
আইইইই এডিসন পদক বিজয়ী
মার্কনি প্রাইজ বিজয়ী
জীবিত ব্যক্তি
মার্কিন উদ্ভাবক
চ্যাথাম পেঙ্গুইন

চ্যাথাম পেঙ্গুইন (Eudyptes warhami) হল পেঙ্গুইন পাখিদের একটি প্রজাতি যেটা এখন বিলুপ্ত হয়ে গেছে। এই ঘটনাটি জানা গেছে শুধুমাত্র জীবাশ্ম থেকে এবং হাড় থেকে। এদের একটি পাখিকে  ঊনবিংশ শতাব্দীর কিছু সময় প্রধানত ১৮৬৭ থেকে ১৮৭২ পর্যন্ত বন্দী রাখা হয়। এরা অন্যান্য পেঙ্গুইনদের থেকে অনেক রুগ্ন ছিল এবং এদের আকারও অনেক ছোটো ছিল।

এছাড়াও দেখুন
 চ্যাথাম দ্বীপপুঞ্জ
 পেঙ্গুইন
 হোয়াইট ফ্লিপার্ড পেঙ্গুইন

তথ্যসূত্র

বিলুপ্ত পাখি
পেঙ্গুইন
বড়নখা

বড়নখা বা ছোটপানা (), (বৈজ্ঞানিক নাম: Monochoria hastata) একটি Pickerel weed পরিবারের একটি উদ্ভিদ। এটি জলজ আগাছা জাতীয় উদ্ভিদ। বাংলার গ্রামেগঞ্জে হাওড় বিলের পাড়ে একে দেখা যায়। একটি আন্তর্জাতিক গবেষণাপত্রে এই ফুলকে বিপদাপন্ন হিসেবে শনাক্ত করা হয়েছে। বড়নখা মূলত বায়বীয় কাণ্ডের জলজ বীরুৎ শ্রেণীর উদ্ভিদ। ধান ক্ষেতের মধ্যেও মাঝে মাঝে পাওয়া যায়। ৫০ সেমি থেকে ১৫০ সেমি পর্যন্ত বড় হয়। এটি বর্ষজীবী। এটির পাতা সব্জী হিসাবে খাওয়া যায়। এদের পাতা বর্শাকৃতির এবং তা থেকেই ইংরেজি নামটি এসেছে বলে মনে করা হয়।

এটির ঔষধি গুনাগুণ রয়েছে, শিকড় পেটের সমস্যা ও যকৃতের সমস্যায় ব্যবহার করা হয়। চুলকানি (scabies) জন্য এটার ব্যবহার রয়েছে। দাঁতের ব্যথায় শিকড়ের রস এবং হাঁপানি রোগে কাণ্ডের ছাল বেশ ফলদায়ক।

অন্যান্য প্রজাতি 
 Monochoria vaginalis, 
 Monochoria vaginalis

চিত্রশালা

তথ্যসূত্র

বহিঃসংযোগ 

ফুল
উদ্ভিদ
বাংলাদেশের উদ্ভিদ
ভারতের উদ্ভিদ
পশ্চিমবঙ্গের উদ্ভিদকুল
স্টার উৎসব

স্টার উৎসব (বংলা অনুবাদ অনুসারে "উদ্‌যাপন") হল ভারতের মুম্বাই ভিত্তিক একটি ফ্রি টু এয়ার বা বিনামুল্য সাধারণ বিনোদনমূলক চ্যানেল। এটির অনুষ্ঠানমালা স্টার প্লাস ও স্টার ভারত উভয়ের টেলিভিশন ধারাবাহিক পুনরায় চ্যানেলটিতে প্রচার করা হয়ে থাকে। চ্যানেলটি স্টার টিভি এবং ফক্স ইন্টারন্যাশনাল চ্যানেল ২১ সেঞ্চুরি ফক্স এর সম্পুরক মালিকাধীন এর দায়িত্বে রয়েছেন।

স্টার উৎসব চ্যানেলটি ভারতে সম্পূণ বিনামূল্য বিভিন্ন ডিটিএইচ সেবার মাধ্যমে পাওয়া যায়।

বর্তমান অনুষ্ঠানমালা

বর্তমানে সম্প্রচারিত ধারাবাহিক 
"সোম-রবি" প্রতিদিন (03:00-12:00)টা
 বিদাই স্বপ্না বাবুল কা প্রতিদিন (03:00)টে
 ইস প্য়ার কো ক্য়া নাম দু? এক বার ফির প্রতিদিন (04:00)টে
 সাথ নিভানা সাথিয়া প্রতিদিন (05:00)টা
 ইয়ে হ্যায় মোহাব্বাতে প্রতিদিন (06:00)টা
 কাসৌটি জিন্দেগী কি প্রতিদিন (07:00)টা
 ইয়ে রিস্তে হ্যায় প্য়্যার কে প্রতিদিন (08:00)টা
 ইয়ে রিস্তা ক্য়া কেহেলাতা হ্যায়? প্রতিদিন (09:30)টা
 নজর প্রতিদিন (11:00)টা

বহিঃসংযোগ 
অফিশিয়াল ওয়েবসাইট

মুম্বাই মধ্যে টেলিভিশন স্টেশন
ভারতের হিন্দি ভাষার টেলিভিশন চ্যানেল
২০০১-এ প্রতিষ্ঠিত টেলিভিশন চ্যানেল ও স্টেশন
স্টার ইন্ডিয়া
ইউটিভি এ্যাকশন

ইউটিভি এ্যাকশন (পূর্বে হিসাবে পরিচিত "ইউটিভি বিন্দাস মুভিজ"), একটি ভারতীয় ছায়াছবির চ্যানেল যাতে হলিউড এ্যাকশনধর্মী সিনেমা হিন্দি ভাষায় রুপান্তরিত করে প্রচার করা হয়। এছাড়াও ভারতীয় অন্যান্য ভাষার জনপ্রিয় ছায়াছবি গুলোও মাঝে মধ্যে হিন্দি ভাষায় ডাব করে প্রচার করা হয়। বিশেষ করে দক্ষিণ ভারতীয় (তামিল) এ্যাকশনধর্মী ছবি। চ্যানেলটি ভারতের মুম্বাইয়ের মহারাষ্ট্র ভিত্তিক বিন্দস ব্র্যান্ড গ্রুপ এর একটি অবদান।

তথ্যসূত্র

বহিঃসংযোগ 
 UTV Action LIVE
 UTV Action Official website
 UTV Software Communications Ltd.

মুম্বইয়ের টেলিভিশন স্টেশন
ভারতের চলচ্চিত্র চ্যানেল
২০০৭-এ প্রতিষ্ঠিত টেলিভিশন চ্যানেল ও স্টেশন
২০১০-এ প্রতিষ্ঠিত টেলিভিশন চ্যানেল ও স্টেশন
ডিজনি ইন্ডিয়া মিডিয়া নেটওয়ার্ক
স্টার ইন্ডিয়া
তাথৈ দেব

তাথৈ দেব (জন্মনাম শরণ্যা দেব; জন্ম ১১ অক্টোবর ১৯৯৭) একজন বাঙালী অভিনেত্রী, নৃত্যশিল্পী এবং টেলিভিশন উপস্থাপক। তিনি বাংলা চলচ্চিত্রের অন্যতম শিশু অভিনেত্রী।

জীবনী

তাথৈ পশ্চিমবঙ্গের কলকাতায় স্বর্গীয় লালা বিশ্বজিৎ এবং যমুনা দেবের পরিবারে জন্মগ্রহণ করেন। তিনি খুব অল্প বয়সে তার পিতাকে হারান, তিনি তার মার সাথে থাকেন। তার দুই বড় ভাই বিশ্বরূপ এবং বিশ্বরাজ। তিনি ন্যাশনাল জেমস সেকেন্ডারী স্কুলে পড়াশোনা করেন।

কর্মজীবন

তাথৈ দেব তার কর্মজীবন শুরু করেন ভারতীয় বাংলা চ্যানেল জি বাংলায় প্রচারিত ছোটদের নৃত্য প্রতিযোগিতার অনুষ্ঠান ডান্স বাংলা ডান্স জুনিয়র এ অরিত্রর সাথে উপস্থাপনার মাধ্যমে। বর্ষীয়ান বাংলা অভিনেতা মিঠুন চক্রবর্তী এই অনুষ্ঠানের বিচারক ছিলেন, যার দুইটি অধিবেশন প্রচারিত হয়। তিনি এই অনুষ্ঠানে উপস্থাপনা জন্য বাংলা টেলিভিশনের সর্বোচ্চ পুরস্কার টেলসম্যান পুরস্কার (Telesamman Award)  তাথৈ, অরিত্র এবং মিঠুন চক্রবর্তী জানান যে তারা ধুম ধামাকা নামের আরেকটি নৃত্য প্রতিযোগিতার অনুষ্ঠান পরিবেশন করতে যাচ্ছেন, যে অনুষ্ঠানে ছোট এবং বড় উভয়ই প্রতিযোগী থাকবে।

তিনি আট বছর বয়সে নৃত্যের জন্য সংযুক্তা পানিগ্রাহী পুরস্কার জেতেন এবং তিনি বিস্ময়কর শিশু বিনোদন দাতা পুরস্কার পোগো অ্যামাজিং কিডস অ্যাওয়ার্ড (PAKA) ও জিতেন ২০০৮ সালে। তিনি বলিউড অভিনেত্রী দীপিকা পাড়ুকোনের কাছ থেকে পুরস্কার গ্রহণ করেন।
এছাড়া তিনি বহু টেলিফিল্মেও অভিনয় করেন। রিঙ্গো পরিচালিত নীল রাজার দেশে টেলিফিল্মে তিনি প্রধান অভিনেত্রী ছিলেন। দোনা গঙ্গোপাধ্যায় (ওড়িশি নৃত্যশিল্পী এবং সাবেক ভারতীয় ক্রিকেট দলের প্রধান সৌরভ গঙ্গোপাধ্যায়’র স্ত্রী) তার নৃত্য প্রশিক্ষক।

তাথৈ ঋতুপর্ণ ঘোষের জাতীয় পুরস্কার বিজয়ী সব চরিত্র কাল্পনিক চলচ্চিত্রেও অভিনয় করেন। যেখানে তিনি রাধিকা (বিপাশা বসুর বাল্যকালের চরিত্র) নামক চরিত্রে অভিনয় করেন। তিনি ২০১১ সালে চলো পাল্টাই চলচ্চিত্রে অভিনয়ের জন্যে সেরা শিশু শিল্পী হিসেবে রিলায়েন্স বিগ বাংলা নিউ ট্যালেন্ট অ্যাওয়ার্ড জেতেন। ২০১২ সালের জানুয়ারিতে, তাথৈ খোকাবাবু সিনেমায় অভিনয় করেন, যা টলিউডে সে সময়ের দ্বিতীয় সর্বোচ্চ আয়কারী চলচ্চিত্র। তাথৈ ইন্দ্রনীল সেনগুপ্তের সাথে এক ফোটা ভালোবাসা চলচ্চিত্রে অভিনয় করেন, যা ২০১৩ সালের জুলাইয়ে মুক্তি পায়।

অভিনয়ের পাশাপাশি তিনি বহু বিজ্ঞাপন যেমন এলিট ফুটওয়্যার, মেঘনা গার্মেন্টস, ইটসি বিটসি বিস্কুট সহ হানেমান ফুড প্রোডাক্টস এর মতো কিছু বিজ্ঞাপনে অংশ নিয়েছেন।

চলচ্চিত্র

একাই একশো (২০০৫)
দেশদ্রোহী (স্থগিত)
প্রিয়তমা (২০০৬)
অগ্নিপরীক্ষা (২০০৬)
চাদের বাড়ি (২০০৭)
নওয়াব নন্দিনী (২০০৭)
নীল রাজার দেশে (২০০৮)
আমার প্রতিজ্ঞা (২০০৮)
শিবাজী (২০০৮)
সব চরিত্র কাল্পনিক (২০০৯)
প্রেম আমার (২০০৯)
চলো পাল্টাই (২০১১)
খোকাবাবু (২০১২)
এক ফোটা ভালোবাসা (২০১৩)

অন্যান্য অনুষ্ঠান

ডান্স বাংলা ডান্স জুনিয়র
টেক এ ব্রেক
ধুম ধামাকা
ধায় ধামাল
এক পলকে একটু দেখা (দীর্ঘ ধারাবাহিক)
যত্য হাসি তত রান্না

পুরস্কার এবং মনোনয়ন

আরও দেখুন
 অরিত্র দত্ত বণিক

তথ্যসূত্র

বহিঃসংযোগ

www.gomolo.in তাথৈ দেব
connect.in.com তাথৈ দেব

ভারতীয় অভিনেত্রী
বাঙালি অভিনেত্রী
ভারতীয় চলচ্চিত্র অভিনেতা
১৯৯৭-এ জন্ম
কলকাতার ব্যক্তি
জীবিত ব্যক্তি
কলকাতার অভিনেত্রী
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
বাংলা চলচ্চিত্র অভিনেত্রী